cyanic-selkie/wikianc huggingface dataset:
Fujairah
Geografi
Vêret varierer med årstidene, men er varmt året gjennom Frå oktober til mars er det som regel kjøligast, og dagtemperaturane er i snitt 25 °C og går sjeldan over 30 °C, medan temperaturane om sommaren kan klatre over 40 °C. Vinteren er regntid. Det kjem ikkje dei store mengdene, men likevel meir enn resten av landet.
Per Wästberg
Politisk engasjement
Wästberg har òg utmerkt seg ved eit sterkt politisk engasjement knytt til ytringsfridom og menneskerettar. I 1964 var han medstiftar av den svenske avdelinga av Amnesty International. I 1967 vart han leiar for den svenske PEN-klubben. Seinare var han òg leiar for International PEN frå 1979 til 1986. Etter reiser i Afrika voks det fram eit aukande engasjement retta mot kolonialisme og raseskiljepolitikken i Rhodesia og Sør-Afrika. I 1959 vart han utvist frå Rhodesia, året etter òg frå Sør-Afrika. Han utgav i 1960 to bøker om dei to landa, Förbjudet område og På svarta listan, som fekk tyding for kampen mot apartheid.
Tomelilla kommun
Tomelilla kommune ligg i det svenske fylket Skåne län i landskapet Skåne. Administrasjonssenteret i kommunen ligg i Tomelilla.
Fujairah
Geografi
Klimaet varierer mykje lokalt, hovudsakleg på grunn av Hajjarfjella. Som med andre fjellområde er nedbøren høgare og tillèt eit meir variert mikromiljø i området.
Tomelilla kommun
Tomelilla kommune ligg på Österlen og grensar til Simrishamn, Kristianstad, Hörby, Sjöbo og Ystads kommun.
Tettstader
Tomelilla kommune har fem tettstader. Folketalet i tabellen er frå 31. desember 2005.
Fujairah
Økonomi
Økonomien i Fujairah er basert på subsidiar og tilskot frå staten, fordelt av styret i Abu Dhabi (hovudstaden i landet). Lokale industriar består av sement, steinknusing og gruvedrift. Det finst ein blømande frihandelssone, som følgde suksessen til Dubai Free Zone Authority kring Jebel Ali hamn.
Tomelilla kommun
Venskapskommunar
Tomelilla kommune har venskapskommunar i Noreg, Danmark og Finland.
Chopin Ridge
Chopin Ridge er ein rygg som går frå nord til sør med ei høgd opp mot 265 moh mellom Lions Rump og Low Head på King George Island i Sør-Shetlandsøyane. Han vart namngjeven av den polske antarktisekspedisjonen til King George Island i åra 1977–79 etter Frédéric Chopin, den polske komponisten.
Omsetjing i biologi
Omsetjing eller translasjon er prosessen i ei selle der det vert danna eit peptid (gjerne eit protein) frå eit bodberar-RNA av eit ribosom. Bodberar-RNA-et vert danna ved avskriving av eit DNA-molekyl.
Linwood Peak
Linwood Peak er eit isolert fjell i Hershey Ridge, som ligg 14 nautiske mil (26 km) vest for Mount Ronne i Ford Ranges i Marie Byrd Land. Det vart oppdaga og kartlagd av U.S. Antarctic Service (USAS) (1939–41). Det vart namngjeve av Advisory Committee on Antarctic Names (US-ACAN) etter Linwood T. Miller, ein seglmakar på Byrd-ekspedisjonen (1933–35).
Omsetjing i biologi
Omsetjing har tre streg: byrjing, lenging og avslutting. Ulike protein hjelper til ved dei ulike stega.
Klimov Bluff
Klimov Bluff er ein delvis isfri austvendt skrent, ved søraustenden av Jenkins Heights, 3 km søraust for Mount Bray ved Walgreen Coast i Marie Byrd Land. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1959-66. Han vart namngjeven av Advisory Committee on Antarctic Names (US-ACAN) etter L.V. Klimov, ein sovjetisk utvekslingsforskar som overvintra ved McMurdo-basen i 1966. Han var med gruppa frå US Antarctic Research Program (USARP) som kartla Marie Byrd Land, 1966-67.
Ein Bokek
Ein Bokek (hebraisk skrift עין בוקק) er eit hotell- og ferieområde på den israelske sida av Daudehavet, nær Neve Zohar. Han høyrer til Tamar regionale kommune.
Ved Ein Bokek ligg ruinane av Metzad Bokek, ei lita romersk festning som vakta over hovudvegen her, og ruinane av ein gammal, delvis rekonstruert parfyme- og medisinfabrikk. Bokek-elva, som området er kalla opp etter, renn gjennom ei kløft i området.
Zohar varmekjelder (hebraisk חמי זוהר, Hamei Zohar) ligg tre kilometer sør for Ein Bokek. Vatnet der er rikt på svovel og skal vere lækjande for muskelsmerter, leddsmerter og allergiar.
Den lågastliggande minibanken i verda ligg i Ein Bokek, 421 meter under havnivå.
Pointe du Pourquoi-Pas?
Pointe du Pourquoi Pas? er ei isdekt nes på vestsida av innløpet til Victor Bay. Det vart kartlagt av Den franske antarktisekspedisjonen, 1950–52, og namngjeve i 1954 etter den franske polarskuta «Pourquoi-Pas?» (som tyder 'Kvifor ikkje?')
St. Antönien
St. Antönien er ein kommune i distriktet Prättigau/Davos i den sveitsiske kantonen Graubünden. Kommunen har innbyggjarar  og eit areal på. Kommunesenteret ligg 1459 meter over havet.
Kommunen ligg i Luzein kreis og består av landsbyen St. Antönien.
In Your Mind
In Your Mind er det fjerde studioalbumet til den engelske songaren Bryan Ferry, som soloartist. Det var det første soloalbumet hans med berre originale songar, gjeve ut under ein fire år lang pause for bandet hans Roxy Music. På grunn av pausen la Ferry ut på ein lang turné etter albumet kom ut.
Mottaking
The Village Voice-kritikaren Robert Christgau skreiv: «Ferry har skreddarsydd ei ny rekkje med songar for solokonseptet sitt, i staden for å låne frå tidlegare Roxy eller hans ringe forfedrar, og særskild på side ein er greiene jordnære på appellerande vis.» I 1992 skreiv Mark Coleman i The Rolling Stone Album Guide at «In Your Mind strevar etter den forblåste, friske innverknaden av Roxy Music-klassikaren Siren. Dei mange Ferry-komposisjonane er gledelege, men sjølv dei mest fengande ('Tokyo Joe,' 'Party Doll') strevar med å gjenskape Roxy sine kjende romantiske og musikalske tema.»
AllMusic-kritikaren Ned Raggett skreiv seinare at In Your Mind «er framleis det løynde høgdepunktet i karrieren til Ferry, eit energisk album som hadde fått langt meir merksemd om det hadde vore eit Roxy-album.»
Medverkande
Teknisk
Distriktet Skrapar
Distriktet Skrapar (albansk: Rrethi i Skraparit) var eit distrikt i Albania. Ved ei administrasjonsreform i år 2000 vart distrikta oppløyste som administrativ eining og erstatta av større regionar. I dag inngår området i regionen Berat. Hovudstaden i distriktet var Çorovodë.
Etter kommunereforma i 2014 er dei tidlegare landkommunane og bykommunane i dag fordelte slik på dei nye kommunane:
Sandra Lyng
Sandra Lyng Haugen, kjend under artistnamnet Sandra Lyng, er ein norsk musikar og låtskrivar som kom på fjerdeplass i Idol i 2004. I tida etter Idol gav ho ut singelane «Sommerflørt» og «I morgen» som fekk gode plasseringar på VG-lista. Like etter gav ho ut debutalbumet Døgnvill, som hamna på tredjeplass på albumlista til VG.
Etter debutalbumet turnerte Lyng og var med på ulike TV-program fram til 2010. I tida som følgde reiste ho mykje og etter eit lengre opphald i Brasil og USA byrja ho å skriva musikk igjen. Lyng etablerte seg i Los Angeles for å arbeida med låtskriving og finne eit nytt musikalsk uttrykk. I Los Angeles jobba ho med blant andre Andreas Schuller og Will.i.am.
I 2013 gjorde Lyng comeback med sin fyrste engelskspråklege låt kalla «PRTEY». I 2014 følgde ho opp med albumet LA-Files. I januar 2015 var ho aktuell i TV-programmet Mitt Dansecrew på TV 2 og med singelen «Heels Off».
Sommaren 2015, 2016 og 2017 var ho med på VGs Sommershow-turné og på VG-lista-konsertane rundt i Noreg.
Våren 2020 debuterte Lyng som barnebokforfattar. Ho gjev ut bøker om Corny, ein kjenslevar liten einhyrning.
TV og film
Lyng vart kjend etter deltakinga si i Idol i 2004 som 16-åring. Ho enda på fjerdeplass. I 2006 vikarierte ho som programleiar for Idol, saman med Kåre Magnus Bergh.
Lyng hadde stemmen til sjukesyster Victoria i teiknefilmen «Valiant».
Våren 2007 deltok Lyng i TV 2-programmet Isdans. Ho måtte trekkja seg frå programmet etter at ho vart skadd i ei bilulykke.
Vinteren 2014 deltok Lyng i realityserien «Det sterkeste kjønn» med blant andre hennar eigen manager Gunnar Greve Pettersen, Petter Solberg og Brita Cappelen Møystad. Seinare same år var ho dommar i Idol Junior.
Vinteren 2015 deltok Lyng i TV 2-programmet Mitt Dansecrew der ho enda på ein fjerdeplass.
I 2016 deltok Lyng i reality-tv-programmet 71 grader nord.
Hausten 2020 deltok Lyng i den niande sesongen av TV-programmet Stjernekamp på NRK. Lyng kom på andreplass bak Knut Marius Djupvik.
Musikkutgjevingar
Tidleg i 2005 lanserte Lyng saman med Philip Ruud, frå musikkollektivet Pass It, singelen «Sommerflørt». Låten var lenge ein av dei mest spelte på NRK2-programmet Svisj, og låg på førsteplass på VG-lista topp 20 i fem veker. Sommaren 2005 gav Lyng ut ho sin andre singel, «I morgen», som er ein nyinnspeling av songen frå musikalen «Annie»; denne låten kom på andreplass på VG-lista, etterfølgd av debutalbumet Døgnvill.
I 2013 gjorde Lyng comeback med singelen «PRTeY» produsert av Andreas «Axident» Schuller, som tidlegare har jobba med blant andre Jason Derulo, Pitbull og Jessie J. Same år gjekk Lyng over til musikkselskapet MER AS der Gunnar Greve er manager. I 2014 gav ho ut den Donkeyboy-produserte singelen «Don't Care» etterfølgd av singelen «Electric City» og EP-en LA-Files. Sommaren 2015 vart låten «Play My Drum» lansert; låten låg stabilt på topplista til Spotify i fleire veker. Sandra framførte «Play My Drum» framfor over 70 000 menneske på VG-lista Topp 20 på Rådhusplassen i juni 2015. I november 2015 gav ho ut låten «Night After Night», produsert av Jesper Borgen og Anders Frøen aka Mood Melodies, som i januar 2016 var strøyma over 3 millionar gonger.
I mai 2015 slapp Lyng sommarlåten «Play My Drum» som låg på andreplass i to veker på VG-lista.
Lyng slapp i januar 2016 singelen «Moonrise», produsert av Anders Frøen aka Mood Melodies, som òg står bak låtane «Play My Drum» og «Night After Night». Lyng lanserte denne på Senkveld med rundt 600 000 sjåarar.
Våren 2017 slapp Lyng singelen «Ta me dit» saman med Morgan Sulele. Teksten er skriven på hennar eiga dialekt. Sommaren 2017 slapp ho låten «Bungalow» saman med Temur.
Târgu Ocna
Târgu Ocna (ungarsk Aknavásár, tysk Stadt Okna) er ein by i Bacău fylke i Romania.
Amanda Seyfried
Amanda Seyfried er ein skodespelar, sopransongar og modell frå Allentown i Pennsylvania i USA.
Amanda Seyfried begynte å jobba som modell allereie som 11-åring, men slutta med det året ho fylte 17. Medan ho framleis var i tenåra tok ho songtimar og studerte opera. Den fyrste skodespelarjobben hennar var ei rolle i såpeserien As the World Turns 1999-2001, som då hadde gått samanhengande på amerikansk fjernsyn sidan 1956. Den fyrste filmrolla hennar var Lindsay Lohan-filmen Mean Girls (2004).
I 2008 fekk ho rolla som Sophie i ABBA-musikalfilmen Mamma Mia!, der ho song fleire ABBA-klassikarar for filmlerretet. Filmen hjelpte henne å bryta gjennom internasjonalt som skodespelar. Ho har seinare spelt hovudrolla i filmane Jennifer's Body (2009), Chloe (2009), Dear John (2010), Letters to Juliet (2010), In Time, samt Raudhette-filmen Red Riding Hood (2011).
Erland Lien
Erland Erlandsson Lien var ein norsk gardbrukar, smed og klokkemakar frå Vågå.
Erland var son til ein gardbrukar og børsesmed på Øverli i Våga. Han tok sjølv over farsgarden i 1836 og vert kalla «meistersmed». I fylgje Ivar Kleiven og boka I gamle daagaa laga han om lag 50 stoveklokker.
Mount Lockhart
Mount Lockhart er eit markant fjell nord for hovudmassivet i Fosdick Mountains 6 km nordaust for Mount Avers i Ford Ranges i Marie Byrd Land i Antarktis. Det vart oppdaga på Byrd-ekspedisjonen på ein flytur den 5. desember 1929. Det er kalla opp etter Ernest Earl Lockhart, ein fysiolog ved West Base under United States Antarctic Service Expedition og eit medlem av den biologiske gruppa som vitja området i 1940.
Koerner Bluff
Koerner Bluff er ein berr fjellskrent nordvest i Mount Bursey i Flood Range i Marie Byrd Land. Han vart kartlagt av US Geological Survey (USGS) frå landmålingar og flyfoto tekne av U.S. Navy tekne frå 1959 til 1965. Formasjonen vart namngjeven av Advisory Committee on Antarctic Names (US-ACAN) etter Roy M. Koerner, ein glasiolog i US Antarctic Research Program (USARP) ved Byrd-stasjonen Traverse i 1962-63.
Ingenmannsland av Per Müller og Per Asplin
«Ingenmannsland» er ein song av Per Müller og Per Apslin frå 1968. Songen er skriven av Tor Hultin og Ola B. Johannessen.
«Ingenmannsland» deltok i Melodi Grand Prix 1968, den norske uttakinga til Eurovision Song Contest 1968 i London i Storbritannia. Songen vart framført på norsk av Per Müller med eit lite orkester, og så på nytt av Per Asplin med eit stort orkester. Bidraget enda på femte- og sisteplass med to poeng; eitt frå Ålesund og eitt frå Stavanger.
Phlegopsis
Phlegopsis er ei biologisk slekt av maurvaktarar i maurfuglfamilien, Thamnophilidae. Dei er kjente som «berrauge», som er ein referanse til ein fargerik berr flekk i huda rundt auga. Dei er avgrensa til fuktig skog i Amazonas i Sør-Amerika. Dei er blant dei sterkaste maurfølgjarane i familien og blir berre sjeldan observert langt frå maursvermar.
Artslista
Phlegopsis i rekkjefølgje etter Clementslista versjon 6.5 frå desember 2010 med norske namn etter Norske navn på verdens fugler.
Cap Robert
Cap Robert er eit isdekt nes på vestsida av Marretbreen. Det vart oppdaga og namngjeve av den franske ekspedisjonen under kaptein Jules Dumont d'Urville i 1840. Namnet Robert er det første namnet til eit medlem av av familien Dumont d'Urville. Neset vart grovt kartlagd av Den australasiatiske antarktisekspedisjonen under Mawson, 1911–14, og sidan frå flyfoto teken under U.S. Navy Operasjon Highjump, 1946-47.
Glorie i meteorologi
Glorie, òg kalla antikorona, er eit optisk fenomen som syner seg omkring skuggen til observatøren på eit tåke- eller skydekke, liknande ein halo. Ein kan sjå gloriar frå fjelltoppar og fly som farga ringar med sentrum i motsett retning av sola eller månen, og like langt under horisonten som vedkomande himmellekam står over. Fenomenet kjem av tilbakespreiing, som er ein kombinasjon av diffraksjon, refleksjon og refraksjon. Ein glorie kan minne om ein halo, men ein verkeleg glorie har fleirfarga ringar.
Emilie Frich
Emilie Christine Frich var ein norsk forfattar.
Glorie i meteorologi
Vinkelstorleiken er mykje mindre enn ein regnboge, kring 5º til 20º, avhengig av dropestorleiken. Fenomenet er gjerne vanlegast å sjå frå eit fly, kring skuggen til flyet på ei sky.
Grande Roue de Paris
Grande Roue de Paris var eit pariserhjul med eit tverrmål på 96 meter som vart teke i bruk i 1900 i høve Verdsutstillinga i Paris i Frankrike dette året. Hjulet stod på Avenue de Suffren, i nærleiken av utstillingsbygningen Galerie des Machines, som hadde vore reist til verdsutstillinga (L'Exposition universelle de Paris) i 1889. Heilt fram til 1980-åra hadde La Grande Roue de Paris rekorden som det høgste pariserhjulet som har vore bygd.
Fantomlem
Ein kan til dømes føla at den manglande kroppsdelen er til stades, og ha fantomsmerter i han.
Grande Roue de Paris
Grande Roue de Paris vog 400 tonn og hadde 40 gondolar med form som jarnbanevogner, som kvar hadde plass til 30 personar. Hjulet var konstruert og drive av det engelske aksjeselskapet Paris Gigantic Wheel and Variety Company Ltd, som aldri fekk nok inntekter nok til å gje aksjonærane sine utbytte.
Emilie Frich
Emilie Frich var dotter av brukseigaren og ordføraren Ole Øvre Richter (1801-1865) og Birgitte Lucie Wang. I 1859 vart ho gift med cand.theol. og seinare sokneprest og stiftprost David Christopher Frich (1833–1917). Dei var foreldre til forfattaren Øvre Richter Frich (1872-1945).
Debenham Islands
Debenham Islands er ei gruppe øyar og holmar som ligg mellom Millerand Island og vestkysten av Graham Land. Debenham Islands vart oppdaga og vart namngjeven av British Graham Land Expedition (BGLE) (1934–1937) under John Riddoch Rymill; BGLE-basen var på Barry Island, i midten av gruppa, i denne tida. Dei vart kalla opp etter Frank Debenham, som var medlem av BGLE rådgjevande komite.
Mykola Avilov
Mykola Avilov eller Nikolaj Viktorovitsj Avilov er ein ukrainsk tidlegare mangekjemper frå Odessa som representerte Sovjetunionen. Han vart olympisk meister i tikamp i 1972 og vann OL-bronsen i same i 1976.
Aktiv
Avilov var i yngre år særleg dyktig i høgdehopp og gjekk over to meter allereie som sekstenåring. Då han samstundes viste seg som ein allsidig friidrettsutøvar, konsentrerte han seg etterkvart om tikamp. I 1968 presterte han heilt opp mot sitt beste under sommarleikane i Mexico-byen og vart nummer fire i tikampen med 7 909 poeng. Året etter forbetra han sitt personbeste til 7 945 poeng. Under europameisterskapen i Aten same hausten vart han på ny fjerdemann, fem poeng bak bronsemedaljøren.
Våren 1971 sanka Avilov 8 096 poeng i ei tevling i Naltsjik, men vart klart slått av Boris Ivanov som sette sovjet-rekord med heile 8 237 poeng. Under EM i Helsinki var Avilov plaga med skade og gav seg etter diskoskastinga.
Emilie Frich
Etter at ektemannen gjekk av med pensjon i 1909, busette han og Emilie Frich seg i Briskebyveien 34 i Kristiania. Huset vart samanlikna med prestegardane ekteparet tidlegare hadde budd i, i Eid i Romsdal, Byneset ved Trondheim og på Vang ved Hamar.
Debenham Islands
Den argentinske San Martín-basen ligg på Barry Island.
Mykola Avilov
Aktiv
I juni 1972 i Moskva vart Avilov sovjetmeister i tikamp med ny personleg rekord på 8 115 poeng. Knappe tre månader seinare, under dei olympiske sommarleikane i München den 7. og 8. september, var han i ei heilt eiga klasse og og vann gullmedaljen med over 400 poengs margin til lagkamerat og sølvmedaljør Leonid Litvinenko. Med serien 11,00 på 100 m, 7,68 i lengdehopp, 14,36 i kulestøyt, 2,12 i høgdehopp, 48,5 på 400 m, 14,31 i 110 m hekk, 46,98 i diskoskasting, 4,55 i stavhopp, 61,66 i spjutkasting og ein 1500 m gjort unna på 4.22,8 sette han verdsrekord med 8 454 poeng, 37 poeng over den tre år gamle rekorden til Bill Toomey.
Emilie Frich
Den einaste utgjevinga til Emilie Frich er den posthumt utgjevne Minner fra et langt og lykkelig liv – nedskrevet for slekten i årene 1921-28.
Grande Roue de Paris
I 1921 vart gondolane på Grande Roue de Paris teke ned og nytta som småbutikkar for fillesamlarar og andre som dreiv handel med innsamla ting, og vart sjølve pariserhjulet demontert for å nytte metallet til andre føremål.
Mykola Avilov
Aktiv
Etter å ha stått over eit par sesongar kom Avilov tilbake i toppform i 1976. Han gjennomførte ein framifrå tikampserie under sommarleikane i Montreal og kom på tredjeplass, 42 poeng bak vesttyskaren Guido Kratschmer som tok sølvet. Gullet gjekk til USA-amerikanske Bruce Jenner som sette verdsrekord med 8 618 poeng.
Sivert Høyem
Sivert Høyem er ein norsk songar, gitarist og låtskrivar. Han var vokalist i den norske rockegruppa Madrugada fram til gruppa vart oppløyst i 2008.
Karriere
Høyem voks opp i bygda Kleiva utanfor Sortland. På 90-talet starta han gruppa Abbey's Adoption og starta opptrådte på Rock Mot Rus (RMR) på Andøya i Vesterålen. Bandet har seinare vorte kjend som Madrugada.
Madrugada har gjeve ut til saman seks album sidan 1999, og Høyem vart med det særleg kjend for si mørke røyst. I 2004 starta Høyem solokarriere med bandet The Volunteers på plata Ladies and Gentlemen of the Opposition, og heldt fram suksessen med oppfylgjaren Exiles desember 2006. I 2007 vart Madrugada oppløyst etter at gitaristen Robert Burås døydde.
Sivert Høyem deltok også i songen «Venn», som vart utgjeven i samband med tsunamien i 2004 i Indiahavet.
Den 28. september 2009 kom Høyem med sitt tredje soloalbum, Moon Landing der han for fyrste gong ikkje nytta The Volunteers. Albumet vart dels spelt inn på ei hytte på Norefjell, dels i Svenska Grammofonstudion i Göteborg og dels i Parkometer Studio i Oslo. Høyem har sjølv skrive alle songane og produsert plata sjølv i samarbeid med Cato Salsa. For albumet vann han ein spellemannpris i klassa mannleg artist under Spellemannprisen 2009.
I oktober 2010 gav Høyem ut songen Prisoner of the Road til inntekt for TV-aksjonen til Flyktningehjelpen.
Dunikowski Ridge
Dunikowski Ridge er ein rygg som går frå nordvest til søraust med ei høgd opp mot kring 315 meter nordaust for Legru Bay på King George Island i Sør-Shetlandsøyane. Han vart namngjeven etter dei geologiske undersøkingane gjort under den polske antarktisekspedisjonen i 1977–79, etter Xawery Dunikowski, den polske bilethoggaren.
1780 Kippes
1780 Kippes er ein hovudbelteasteroide og går i bane innanfor asteroidefamilien Eos. Han blei oppdaga den 12. september 1906 av August Kopff ifrå Landessternwarte Heidelberg-Königstuhl i Heidelberg.
Cinder Spur
Cinder Spur er ein liten utstikkar som strekkjer seg inn i Legru Bay, 1,5 nautiske mil vest for Low Head på sørkysten av King George Island i Sør-Shetlandsøyane. Han fekk dette namnet av UK Antarctic Place-Names Committee i 1963 fordi han hovudsakleg består av vulkansk cinder.
Ole K. Flem
Ole Rasmus Knutsson Flem var ein norsk gardbrukar, fiskar og stortingsmann frå Haram. Han representerte Møre fylke og partiet Venstre på Stortinget i tida 1922-36.
Flem var son til ein gardbrukar og fiskar på matrikkelgarden Flem. Han dreiv sjølv fiskje frå han var 14 år gammal, frå han var 19 år som førar på eigen båt. I 1899 gifta han seg og tok over farsgarden, og heldt fram med fiskje i sesongane.
I 1919 var Flem medlem i ei departemental nemnd om stønad til fiskeria. Han var elles styremedlem i Møre Fylkes Ruteselskap og med i nemnda om eit trafikkdepartement av 1934. Frå 1934 var han styreformann i Reassuranseinstituttet for fiskefartøy. Lokalt var han styreformann for kraftverket på Flemsøya og for alderstrygda i Haram. Han var i si tid styremedlem (direktør) både i Haram sparebank og i Aalesund og Møre Privatbank.
Grüsch
Grüsch er ein kommune i distriktet Prättigau/Davos i den sveitsiske kantonen Graubünden. Kommunen har innbyggjarar  og eit areal på. Kommunesenteret ligg 629 meter over havet.
Kommunen ligg i Schiers kreis ved ei steinur ovanom Taschinasbach. Han består av landsbyen Grüsch og grendene Überlandquart og Cavadura.
Konter Cliffs
Konter Cliffs er ei rekkje klipper (360 moh) over austsida av enden av Frostmanbreen, på kysten av Marie Byrd Land. Dei vart kartlagte av US Geological Survey (USGS) frå landmålingar og flyfoto tekne av U.S. Navy i 1959–65 og vart namngjevne av Advisory Committee on Antarctic Names (US-ACAN) etter Richard W. Konter, eit matros på skipet «City of New York» i løpet på Byrd-ekspedisjonen i 1928-30.
Distriktet Kuçovë
Distriktet Kuçovë (albansk: Rrethi i Kuçovës) var eit distrikt i Albania. Ved ei administrasjonsreform i år 2000 vart distrikta oppløyste som administrativ eining og erstatta av større regionar. I dag inngår området i regionen Berat. Hovudstaden i distriktet var Kuçovë.
Etter kommunereforma i 2014 er dei tidlegare landkommunane og bykommunane i dag fordelte slik på dei nye kommunane:
Pithys
Artslista
Pithys i rekkjefølgje etter Clementslista versjon 6.5 frå desember 2010 med norske namn etter Norske navn på verdens fugler.
Dofteana
Dofteana (ungarsk Doftána) er ein kommune i Bacău fylke i Romania.
Busetnader
Dofteana er ein comună (landkommune) med desse busetnadane:
Dronning Beatrix internasjonale lufthamn
Dronning Beatrix internasjonale lufthamn (,, papiamento Aeropuerto Internacional Reina Beatrix, nederlandsk Internationale luchthaven Koningin Beatrix) er ein flyplass i Oranjestad på Aruba. Flyplassen er kalla opp etter dronning Beatrix av Nederland som var statsoverhovud på Aruba.
Tidlegare var flyplassen knutepunkt for det konkursramma flyselskapet Air Aruba, som i mange år var eit internasjonalt flyselskap. Før Aruba trekte seg ut av Dei nederlandske Antillane i 1986 var flyplassen òg eitt av tre knutepunkt for flyselskapet ALM. I 2007 opna ein terminal for privatfly.
Hanami
Soge
Ein har feira hanami i fleire hundreår. Skikken skal ha oppstått under Naratida på 700-talet, og var opphavleg knytt til bløminga til japansk plomme, ume. I løpet av Heiantida (794–1185) byrja ein sjå meir etter kirsebærblomane, sakura, og dette er sidan blitt den viktigaste hanamiblomen. Skikken er mellom anna ein del av Soga om Genji frå denne perioden, og her blir hanami brukt i tydinga 'kirsebærblomsjåing'.
Herskarar i Japan heldt store hanamifestar, opphavleg keisarar som Saga ved hoffet sitt i Kyoto. Under Azuchi-Momoyama-tida (1568–1600) blei skikken utbreidd i samuraiklassen. Daimyoen Toyotomi Hideyoshi heldt store hanamifestar i Yoshino (1594) og Daigo-ji (1598), og skikken byrja spreia seg til heile det japanske samfunnet. Folk på landsbygda byrja gå opp på fjell og ha måltid under kirsebærtre i ein årleg «vårfjelltur». Under Edotida (1600–1867) var alle samfunnslag med på feiringa, delvis fordi shogun Tokugawa Yoshimune hadde fått planta store område med kirsebærtre. Folk frå alle lag kunne samla seg til livlege festar med mat, sake, dans, dikt og maskerade.
I dag
Hanamifeiring er ei årviss hending også i det moderne Japan. Familie, vener eller kollegaer kan samla seg for å nyta livet under kirsebærblomane. Ettersom blømingstida ofte fell saman med byrjinga på det nye skuleåret eller rekneskapsåret, blir det ofte halde velkomstfestar for skular og arbeidsstader i samband med hanami.
Gunn Wærsted
Gunn Wærsted er tidlegare konserndirektør i Nordea Bank. Wærsted er fødd i Vråliosen i Kviteseid kommune, men flytte til Drammen som seksåring og voks opp der. Wærsted er utdanna siviløkonom ved Handelshøgskolen BI. I 2008 og 2009 vart ho av VG kåra til Noregs mektigaste næringslivskvinne og kom i 2008 på 9. plass i kåringa til Kapital over Noregs 100 mektigaste kvinner.
Hanami
I dag
Folk samlar seg i tusental i parkar under frukttre, dei legg ut matter eller presenningar, ofte i god tid i førevegen for å sikra seg ein god plass. Her blir det halde piknik med særskilde måltid, som dango og bento og stundom grillmat. Det er vanleg å drikka sake til. Ein kan høyra på musikk eller synga, og festane kan vara inn i natta. I stader der kveldsfeiring (yozakura, 夜桜, 'natt-kirsebærblomar') er vanleg, som i Uenoparken i Tokyo, blir det hengd opp papirlykter.
Gunn Wærsted
Kjelder
NBL-artikkel om Wærsted, skriven av Gunnar Stavrum.
Hanami
I dag
Det japanske meteorologibyrået har eit eige vêrvarsel for blømingstida kalla sakurazensen (桜前線, 'kirsebæblomfronten'). Varselet er viktig for planlegging fordi bløminga varer ei kort tid, sjeldan meir enn to veker. Dei første blomane spring ut på dei subtropiske øyane Okinawa og til sist i nord på Hokkaido. I dei fleste storbyane som Tokyo, Kyoto og Osaka finn hanamitida som regel stad i slutten av mars og byrjinga av april.
Utanfor Japan
Japanske kirsebærtre og hanamifeiring er blitt eksporterte til utlandet, og det finst mindre markeringar i mange asiatiske land som Korea, Taiwan, Kina og Filippinane, men også andre stader. I USA blir det halde ei rekkje kirsebærblomfestivalar ei rekkje stader, til dømes i Washington D.C., som har over 6000 japanske kirsebærtre gjevne i gåve av Japan i 1912 og 1965. Trea er ein stor turistattraksjon, og blir årleg feira med National Cherry Blossom Festival. I Macon i Georgia, som kallar seg verdas kirsebærblomhovudstad, veks det rundt 300 000 japanske kirsebærtre. Her feirar ein International Cherry Blossom Festival kvar vår.
Kultur og symbolikk
Hanami er rekna som ei tid der ein kan undra seg over venleiken til blomane, samstundes som den korte blømingstida deira minner om at også livet er forgjengeleg. Det flyktige livet er eit utbreidd i tema i japansk kultur, og eit kort, men fullverdig liv er ofte sett på som eit ideal. Det er skrive ei mengd japanske dikt om kirsebærblomar. Den gamle japanske diktsamlinga Manyoshu frå 700-talet skildrar korleis menn og kvinner har kirsebærblomar i håret, og ein mann skildrar sorga si over at kronblada fall før han fekk bera dei.
Kokin Wakashu frå tidleg på 900-talet inneheld ei rekkje dikt vigd kirsebærblomar, som gjerne blir brukte til å uttrykka venleik og livskraft hjå kvinner eller den dåverande hovudstaden Kyoto, av og til også sorg over det kortliva ved dei.
I haikudikt frå 1600--talet av blir kirsebærblomar ofte kalla medisin for sjel og sinn.
Kirsebærblomar er eit mykje brukt symbol i kabukiteater, til dømes til å signalisera at handlinga finn stad i eit geishahus. Ein metode for å forsterka ei danseframføring er rakka, der kronlbad frå kirsebærblomar fell i stega til ein dansar, eller hana-no-ame, 'blomeregn', der ein skodespelar mimar blomefall med ein parasoll. Ei avbroten blomegrein symboliserer død.
Raumabana
Raumabanen er ei 114,2 kilometer lang einspora jernbane mellom Åndalsnes ved Romsdalsfjorden i Rauma kommune i Møre og Romsdal fylke og Dombås stasjon i Dovre kommune i Oppland fylke, der bana er tilkopla Dovrebanen mellom Oslo og Trondheim. Bana går soleis opp Romsdalen og gjennom fjellbygda Lesja kommune øvst i Gudbrandsdalen.
Hanami
Kultur og symbolikk
Hanami har også plass i nyare japansk litteratur, som i Motojiro Kajii si novelle «Under kirsebærtrea» frå 1925, der venleiken deira blir forklart med at det må ligga lik gravlagde under dei. Den ofte siterte opningslinja lyd: Sakura no ki no shita ni wa shitai ga umatte iru! (桜の樹の下には屍体が埋まっている！) - 'Kirsebærtrea har døde kroppar gravne ned under seg!'.
For mange er likevel maten det viktigaste ved hanamifeiringa, noko som blir gjort narr av i ordtaket «risbollar framfor blomar» (花より団子 hana yori dango).
Raumabana
Raumabanen er ikkje elektrifisert, men er planlagt automatisert med ERTMS i 2030. Bana har både person- og godstrafikk med godsterminal på Øran på Åndalsnes.
Dette er den einaste jernbana i Møre og Romsdal fylke.
Historie
Vedtaket om bygging av bana vart gjort av Stortinget i 1908, og arbeidet byrja 12. januar 1912. I 1921 var strekninga mellom Dombås og Bjorli i Lesja kommune ferdig og opna for trafikk. Heile strekninga fram til Åndalsnes var ferdig og vart offisielt opna av kong Haakon 29. november 1924. I byrjinga var det til saman tolv stasjonar og haldeplassar på strekninga, no er det fem.
Bana vart i si tid rekna som eit framifrå døme på godt ingeniørarbeid. I ei 1396 meter lang vendetunnel i Romsdalen, Stavem vendetunnel, snur bana 180 grader inne i fjellet for overvinne høgdeskilnaden ved å gå i slyng ned dalsida, for etter ein ny tunnel i kurve å krysse elva Rauma over den imponerande steinkvelvbrua Kylling bru over til den andre sida av dalen.
Bana vart ei viktig kommunikasjonsåre for distriktet og byane Ålesund og Molde som med Raumabanen vart knytt til det nasjonale og internasjonale jernebanenettet ved rutebilar og ved båtar på Romsdalsfjorden fram til stasjonen på Åndalsnes. Tidlegare hadde mykje av trafikken austover gått sjøvegen til Trondheim og derifrå med Rørosbanen. Då Gudbrandsdalsbana (Dovrebana) nådde fram til Dombås i 1913 byrja passasjertrafikken om sommaren å gå over Lesja og Åndalsnes, medan gods fortsatt gjekk om Trondheim. Då Raumabana opna i 1924 vart transportmønsteret snudd heilt om. Statsbanen gav tilskot til bygging av Trollstigen for å lette tilkomsten til Raumabanen frå indre Sunnmøre.
Raumabanen har vore og er framleis ei viktig turistbane, då Romsdalen er rekna som ein av dei venaste av alle dalane i Noreg. Ein jernbanerestaurant med plass til så mange som 700 gjestar bygd på Bjorli i åra 1925–1927 for å ta imot dei som kom inn Romsdalsfjorden til Åndalsnes med turistskip og ville sjå dalen frå toget. Denne restauranten brann under krigen i 1940 etter å ha vorte råka av ei bombe, og vart ikkje bygd opp att.
Wärtsilä
Wärtsilä er eit finsk industrikonsern som lagar komplette kraftforsyningssystem og smarte teknologiløysingar til marine- og energimarknadane. Wärtsilä-konsernet har operasjonar på over 200 lokasjonar i over 70 land, og har rundt 18 000 tilsette. I 2020 omsette konsernet, som er leia av Håkan Agnevall, for 4,6 milliardar euro.
I Noreg
Wärtsiläs hovudaktivitetar i Noreg er utvikling og sal av framdriftssystem, elektro- og automasjonssystem og navigasjonssystem for skip og offshoreinstallasjonar til kundar over heile verda. Verksemda omfattar òg ei rekke servicetenester til norske kundar som opererer fartøy og boreriggar heime eller i utlandet. Vidare utviklar og tilbyr Wärtsilä i Noreg ei rekke miljøløysingar, for eksempel reinseanlegg for eksosgass og miljøombyggingar, og er leiande innan ulike system for gasshandtering i både marin og landbasert industri.
Den norske delen av Wärtsilä er blant anna ein pådrivar i ZEEDS, der fleire selskap jobbar saman for å utvikla framtidas løysing for produksjon og distribusjon av utsleppsfri energi til skipsfarten. Vidare er Wärtsiläs «norske» gass- og hybridteknologiar sentrale i Eidesvik Offshores banebrytande forskingsprosjekt for å gjera «Viking Energy» til verdas første utsleppsfrie forsyningsskip, samt i Teekays serie med nye, klimavenlege bøyelastarar.
Wärtsilä har fire dotterselskap i Noreg, med til saman rundt 1000 ansatte:
Wärtsilä Norway AS har hovudaktiviteten sin i nabokommunane Stord og Bømlo, med hovudkontor i sistnemnde. Selskapets verksemd omfattar elektriske framdriftsløysingar for alle typar skip, engineering til propellanlegg, samt omfattande servicetenester til norske skips- og riggkundar.
Wärtsilä Gas Solutions Norway AS i Asker tilbyr system og løysingar innan ei rekke gass-segment, inkludert marine lastesystem for flytande naturgass (LNG) og petroleumsgass (LPG), marine gassdrivstoffsystem, gassterminalar på land og biogass-system.
Wärtsilä Moss AS utviklar og tilbyr inertgass-system som sikrar lastetankar om bord i alle typar tankskip og flytande installasjonar for olje- og gassproduksjon, samt løysingar for eksosgassreinsing til alle typar skip.
Wärtsilä Valmarine AS, med hovudsete i Drammen, er ein global leverandør av skipsautomasjon og navigasjonssystem – med fokus på cruiseskipindustrien.
Cape Arkona på Heardøya
Cape Arkona er eit klipperikt nes mellom endane av Liedbreen og Gotleybreen på sørvestsida av Heardøya i det sørlege Indiahavet. Neset vart grovt kartlagd på eit skissekart frå 1860 av kaptein H.C. Chester, ein amerikansk selfangar som opererte i området i løpet av denne perioden. Den tyske fregatten «Arkona» (kalla opp etter eit nes nord for Rügen) (kaptein von Reibnitz) utforska sørkysten av øya i februar 1874 og forklarte i Melbourne offiserane på HMS Challenger (1858) kvar neset låg, slik at dei teikna det ned på eit kart frå Admiralitetet.
Wilhelm av Albania
Wilhelm av Albania, opphavleg Wilhelm Friedrich Heinrich, prins av Wied, var statsoverhovud i Albania frå 7. mars til 3. september 1914, då han drog i eksil. Regjeringstida hans blei offisielt avslutta 31. januar 1925 då landet blei erklært republikk. I Albania herska han under namnet Vidi I, men blei også kalla Skanderbeg II, i hyllest til den albanske nasjonalhelten Skanderbeg.
Wilhelm var son av den tyske fyrsten Wilhelm av Wied og Marie av Nederland. Han gifta seg 30, november 1906 med prinsesse Sophie av Schönburg-Waldenburg (1885–1936). Dei fekk to barn.
Wilhelm blei føreslått som albansk fyrste av moster si, den rumenske dronninga Elisabet av Wied, då stormaktene Austerrike-Ungarn, Storbritannia, Frankrike, Tyskland, Russland og Italia skulle finna eit overhovud for det nyleg sjølvstendige landet. Valet av Wilhelm blei annonsert i november 1913, og godkjend av den albanske interimstatsleiaren Ismail Qemali. Då Wilhelm først fekk tilbodet takka han nei, men etter austerriksk press bytta han etterkvart meininga og sa 7. februar 1913 ja til rolla.
21. februar fekk Wilhelm det formelle fyrstetilbodet frå ei gruppe framståande albanarar leidd av Essad Pasha Toptani, og fekk tittelen mbret, 'konge' eller 'fyrste'. Han kom til Albania i mars 1914 og slo seg ned i den midlertidige hovudstaden Durrës. Den nye fyrsten utpeikte ei regjering med Turhan Pasha Përmeti som statsminister og hovudsakleg adelege som statsrådar. Etter kort tid braut det ut opprør blant muslimar i sentrale Albania mot sjefsministeren Essad Pasha, og mot utanlandsk innverknad. Den greske hæren gjekk etterkvart inn i og besette Sør-Albania. Vidare tok Essad Pasha imot pengar frå Italia for å gjera opprør og avsetja Wilhelm. Pasha blei arrestert 19. mai 1914 og dødsdømd for landsforræderi, men fekk ved italiensk hjelp dra i eksil til Italia i staden.
Utbrotet av den første verdskrigen førte til endå større problem. Austerrike-Ungarn gjorde krav på albanske styrkar til å kjempa på si side, men Wilhelm nekta og viste til at Albania var erklært nøytralt i London-traktaten av 1913. Dermed mista han pengestøtten frå Austerrike-Ungarn. 3. september 1914, berre seks månader etter å ha kome, forlét Wilhelm landet att og drog til Venezia. I proklamasjonen sin om dette kalla han fråveret sitt midlertidig, men han kom aldri attende.
Wilhelm gjekk inn i den tyske keisarhæren og kjempa i verdskrigen som «hertug av Kruja», eit namn avleidd frå den albanske byen Krujë. Han gav aldri avkall på den albanske trona, Wilhelm døydde i Predeal, nær Sinaia i Romania. Han blei gravlagd i București.
Jack Casady
John William «Jack» Casady er ein amerikansk musikar som er mest kjend som bassgitarist i Jefferson Airplane. Han spelte først sologitar med Washington D.C.-bandet The Triumphs, før han bytta til bass på vidaregåande skule. Han vart bassist for Jefferson Airplane då sologitarist Jorma Kaukonen, ein klassekamerat og tidlegare rytmegitarist i Triumphs, inviterte han med seint i september 1965. Jefferson Airplane vart det første suksessfulle bandet frå San Francisco-miljøet. Singlane deira, med «Somebody to Love» og «White Rabbit», hadde ein meir polert stil og nådde hitlistene i 1967 og 1968. Casady vart i lag med andre medlemmar av Jefferson Airplane, innlemma i Rock and Roll Hall of Fame i 1996.
Då han gav seg i Jefferson Airplane i 1970-åra starta han bandet Hot Tuna i lag med Kaukonen.
Buksbomslekta
Buksbomslekta (Buxus) er ei planteslekt i buksbomfamilien. Ho omfattar rundt 70 artar, der buksbom er den mest kjende. Plantane er seintveksande og eviggrøne med lêraktige blad. Dei dannar vanlegvis små buskar. Buksbom kan verte fleire hundre år gamal.
Trevirket er tungt og hard, og eigner seg til tredreiing, treskjering og som materiale for musikkinstrument.
Månehav
Hav-nemninga, eller mare, vart først nytta av Galileo Galilei om desse områda. Det same gjorde Giovanni Schiaparelli då han sette namn på mørke område på Mars.
Bromölla kommun
Tettstader
Bromölla kommune har fem tettstader. Folketalet i tabellen er frå 31. desember 2005.
Ein mindre del av Valje ligg i Sölvesborg kommune i Blekinge län.
Gabriel Moseid
Gabriel Endresson Moseid var ein norsk gardbrukar og politikar frå Vennesla som i tida frå 1919 til 1953 representerte Vest-Agder på Stortinget, fyrste valperioden for Venstre, sidan for Bondepartiet. Han var bestefar til Edvard Moseid.
Paul Løyning
Paul Løyning var ein norsk zoolog og skulemann frå Sauda.
Gabriel Moseid
Liv og gjerning
Moseid var son til ein gardbrukar. Etter ein skulevinter på amtsskulen 1899–1900, gjekk han deretter i to år på Søgne landbruksskule. I 1909 tok han over farsgarden på Moseid og dreiv denne i fleire tiår.
Paul Løyning
Far til Løyning var lærar i folkeskulen og kyrkjesongar i heimbygda Sauda. Etter han døydde tok mor til Løyning med seg barneflokken og busette seg i Stavanger. Paul Løyning var lærar i Stavanger skuleåret 1914/15, sidan underviste han i Oslo. Han tok matematisk-naturvitskapleg embetseksamen i 1922 og var konservator ved Zoologisk museum i Oslo frå 1926 til -33. Både i 1930,- 31 og -32 deltok han som marin zoolog i dei norske ekspedisjonane til Aust-Grønland. Frå 1933 var han lektor i Oslo.
Gabriel Moseid
Liv og gjerning
Han engasjerte seg tidleg i bygdestellet, formann i Vennesla Skyttarlag eitt år og Vennesla Idrettslag i to år. Få 1910 til -22 var han med i kommunestyret i Vennesla, ordførar 1919–22. I åra frå 1915 til -21 var han også bokhaldar og kasserar i Vennesla Sparebank.
Paul Løyning
Løyning skreiv ein del zoologiske avhandlingar og omsette fleire zoologi- og biologi-bøker til norsk. Mellom anna omsette han fleire læreverk i biologi til norsk.
Gabriel Moseid
Liv og gjerning
Moseid møtte perioden 1919-21 på Stortinget som vararepresentant for Venstre. Då Bondepartiet vart stifta i 1921 melde han overgang og kom med i hovudstyret for partiet i 1922, ein posisjon han hadde i 25 år. Han var stortingsrepresentant for Bondepartiet frå 1922 til 1953. Då partikollega Jens Hundseid var statsminister 1932-33, var Moseid parlamentarisk leiar i Bondepartiet. Frå 1934 til 1945 var han president i Lagtinget. På Stortinget var han medlem av Finanskomiteen 1945-49 og Utanrikskomiteen 1950-53. Han var elles riksrevisor 1931-46 og 1947-54, og styreformann i Statens Husbank 1948-49. Moseid, som var «[s]erleg vel inne i økonomiske spørsmål og grunnlovsspørsmål» var med i ei rad utval og kommisjonar.
Sva
Sva (frå norrønt svað, «glatt stad») eller svaberg er eit bert fjell- eller steinparti. Svaberg vart for det meste danna på slutten av siste istida, då den ofte meir enn tusen meter tjukke innlandsisen som dekte Skandinavia for meir enn ti tusen år sidan, smelta bort på relativt få tiår.
Sva er ikkje slipt og polert av sjølve isen, slik det stundom blir forklart, men derimot av enorme mengder smeltevatn under isen. Dette vatnet var fylt med sand, grus og stein som slipte på fjellet, og danna òg jettegryter. Ofte kom smeltevatnet med enormt trykk ut av opningar i isen, og laga, tildels djupe, smeltevassrenner, som nesten alltid opptrer saman med svaberg.
Korleis overflata på eit sva ser ut vil variere etter korleis kvaliteten og strukturen i fjellet er. Harde djupbergarter som granitt og syenitt kan slipast til jamne og glatte flater, medan metamorfe bergarter blir meir ujamne.
Quincy Watts
Quincy D. Watts er ein USA-amerikansk tidlegare friidrettsutøvar frå Detroit som vart olympisk meister på 400 meter i 1992, og dessutan vann gullmedaljar med USA i 4 x 400 m stafett i OL 1992 og VM 1993.
Sva
Eit sva har ofte skuringsstriper som viser kva for ein veg isen har rørt seg. I nokre tilfelle kan det vere skuringsstriper i fleire retningar fordi isen skifta rørsleretning mot slutten av istida. Skuringsstripene er laga av stein som var frose fast i sjølve isen, og ikkje av sand- og grusblanda vatn.
Quincy Watts
Watts var til 1990 aktiv på 100 og 200 meter, på råd frå trenaren satsa han deretter på 400 m. I 1991 fekk han plass i VM-troppa til USA og sprang den andre etappen under verdsmeisterskapen i Tokyo, der han fekk sølvmedalje i 4 x 400 m stafett, fattige 0,04 sekund bakom Storbritannia.
Sva
Store sva er lett tilgjengelege i kommunane Gjerstad, Nissedal og Drangedal. Bukkesvåna og Kobbersvåna er eit besøk verd. Namnedelen «svå» er fleirtal av «sva» på den lokale dialekten.
Kvithalsfrøetar
Kvithalsfrøetar (Sporophila torqueola) er ein liten representant frå den biologiske slekta Sporophila i tanagarfamilien. Dette er den mest nordlege arten i slekta, lever frå ekstremt sørlege Texas gjennom Mexico og Mellom-Amerika til vestlegaste Panama.
Sva
Innan fjellklatring bruker ein «sva» om eit glatt fjellparti som er mindre enn 90 grader bratt (loddrett).
Quincy Watts
Året etter sletta Watts i Barcelona den 24 år gamle olympiske rekorden på 400 m i semifinalane. Tida 43,71 sekundar vart ikkje ståande rekord til lengre enn i finalen, då han sjølv forbetra den til 43,50 og vann ein suveren siger framfor tittelforsvararen Steve Lewis. Watts tok OL-gull også i 4 x 400 m stafett, saman med lagkameratane Andrew Valmon, Michael Johnson og Steve Lewis. Samstundes sette dei verdsrekord i øvinga med tida 2.55,7 og forbetra USA sin gamle rekord frå 1968 med 0,4 sekund.
Kvithalsfrøetar
Skildring
Dette er ein liten til mellomstor frøetar, ca. 9,5–11 centimeter i kroppslengd. Det finst fire eller fem underartar som er skildra, og utsjånaden syner variasjon mellom underartane. Felles for alle er at hannar har kvit strupe og kvit krage som går opp mot nakken, svart hovud og kinn.
Quincy Watts
I 1993 vart Watts fjerdemann på 400 meter då friidretts-VM fann stad i Stuttgart. På den lange stafetten var han med på ein historisk prestasjon då USA sitt mannskap; Andrew Valmon, Watts, Butch Reynolds og Michael Johnson, den 22. august forbetra verdsrekorden til 2.54,29 og vann med over 5,5 sekundar til gode på nummer to i tevlinga. Rekorden står framleis ved lag i 2017.
Kvithalsfrøetar
Skildring
Habitat for kvithalsfrøetarar ligg i tropiske og subtropiske grassletter, fuktige savannar med høgt gras, men kan òg finnast på beitemarker. Dei kan beite frå havnivået og opp til 2000 moh.
Quincy Watts
Etter 1993 makta ikkje Watts å kome under 45,0 på 400 meter og han la opp i 1997.
Kvithalsfrøetar
Skildring
Kvithalsfrøetarar et hovudsakleg grasfrø, og nokon gonger insekt og bær.
Hølje
Ei hølje er eit lågare parti på ei nedbørsmyr. Høljene har laus botn og opptrer i veksling med høgre tuestrenger. I ei myr som er under oppbygging, vil det vere tilvekst av torvmosar i dei våte høljene.
I høljene veks det mange artar torvmosar. Elles er torvull og rome døme på planteartar som i atlantisk klima veks på høljer med fastmatte, mens ein i høljer med mjukmatte kan finne kvitmyrark og dystarr.
Kanadisk whisky
Kanadisk whisky eller Canadian whisky er ein whiskytype som er produsert i Canada. Dei fleste kanadiske whiskyane er blended fleir-korn brennevin som inneheld ein stor prosentdel mais-sprit. Han er typisk lysare og smoother enn andre whiskytypar. Tidlegare var rug ein standard ingrediens i kanadisk whisky. Derfor er uttrykka "rye whiskey" og "Canadian whisky" ofte nytta om kvarandre i Canada.
Karakteristiske og historisk bakgrunn
Medan dei lyse og glatte kanadiske whiskyane er mest kjende, er produktspekteret eigentleg ganske breitt og inkluderer ganske kraftige whiskyar.
Molly Sandén
Molly My Marianne Sandén er ein svensk songar, låtskrivar og stemmeskodespelar. Som 14-åring representerte ho Sverige i Junior Eurovision Song Contest 2006 med balladen «Det finaste någon kan få». Der enda ho på ein tredjeplass, som er den beste plasseringa Sverige har hatt i tevlinga. Ho deltok seinare i Melodifestivalen i 2009, og sidan i 2012 og 2016. Systrene Frida og Mimmi er også songarar. Ho gav ut sitt fyrste album, Samma himmel, i 2009, og hennar fjerde studioalbum, Det bästa kanske inte hänt än, kom i 2019. Ho har også gjeve stemme og vokal i ei rekkje filmar, blant anna i den svenske versjonen av High School Musical 2. Ho hadde også vokalen til hovudrollefiguren «Sigrit Ericksdóttir» i filmen Eurovision Song Contest: The Story of Fire Saga i 2020.
Kanadisk whisky
Karakteristiske og historisk bakgrunn
Historisk, har whisky i Canada som har litt rug tilsett til mash bill for å gi den meir lukt og smak blitt kalla “rye”. Sjølv om mange kanadiske whiskyar framleis er merkte med “rye”, er det i moderne mash bill for ein kanadisk “rye” whisky ofte lite eller ingen rug. Smak og luft er oppnådd på andre måtar; som gjennom aldringsprosessen, blanding med Canadian whisky med sterkare smak, og everntuelt tilsetting av smak- og luktstoff.
Molly Sandén
2008–2016: Melodifestivalen og Like No One's Watching
I april 2008 deltok Sandén i Så ska det låta, den svenske versjonen av Beat for beat, saman med Magnus Bäcklund. Sommaren same år medverka ho igjen i Diggiloo-turneen, denne gongen saman med Lasse Holm, Linda Bengtzing, Lotta Engberg, Thomas Pettersson, Jan Johansen, Måns Zelmerlöw, Nanne Grönvall, Stefan og Kim og Magnus Johansson. I samband med turneen vart det gjeven ut ein samle-CD som inneheld låtane «Hallelujah» og «Gabriellas sång», som Sandén framførte. Ho song også cover på låten til Andrea Heléne «Dea» Norberg «Den underbara dagen du kommer hem», og songen vart bruka i ein reklame for den svenske hurtigmatkjeda Sibylla i 2008.